বিতর্কিত মন্তব্য! মেটা কর্ণধারকে তলব করতে পারে নয়াদিল্লি

ওয়েব ডেস্ক: মেটার (Meta) কর্ণধার মার্ক জুকারবার্গের (Mark Zuckerberg) সাম্প্রতিক একটি মন্তব্যকে ঘিরে রাজনৈতিক বিতর্ক (Controversy) উঠেছে চরমে। ২০২৪ সালের লোকসভা নির্বাচনে শাসকদল এনডিএ-র (NDA) পরাজয়ের দাবি করে দেওয়া তাঁর বক্তব্যে অসন্তোষ প্রকাশ করেছেন কেন্দ্রীয় মন্ত্রী অশ্বিনী বৈষ্ণব (Ashwini Vaishnaw)। এবার আরও বড় পদক্ষেপ নিতে চলেছে যোগাযোগ ও তথ্যপ্রযুক্তি সংক্রান্ত সংসদীয় কমিটি। মেটাকে তলব করার সিদ্ধান্ত জানিয়েছেন কমিটির প্রধান এবং বিজেপি সাংসদ নিশিকান্ত দুবে (Nishikant Dubey)। কিন্তু ঠিক কী বলেছিলেন জুকারবার্গ? চলুন সেটা এবার জেনে নেওয়া যাক।

এক সাক্ষাৎকারে জুকারবার্গ দাবি করেছিলেন, ২০২৪ সালে ভারতের লোকসভা নির্বাচনে (Lok Sabha Election 2024) শাসকদল পরাজিত হয়েছে। তিনি আরও বলেন, করোনার সময় সরকারের উপর মানুষের আস্থা নষ্ট হয়েছে। এই মন্তব্যকে ভিত্তিহীন ও ভুল বলে দাবি করে কেন্দ্রীয় মন্ত্রী অশ্বিনী বৈষ্ণব গতকাল এক্স হ্যান্ডলে লেখেন, “ভারতের ৬৪ কোটি ভোটার ২০২৪-এর নির্বাচনে অংশগ্রহণ করেছেন এবং প্রধানমন্ত্রী নরেন্দ্র মোদির নেতৃত্বে এনডিএ-কে পুনরায় ক্ষমতায় এনেছেন। করোনা পরিস্থিতিতে সরকারের কার্যক্রম ছিল প্রশংসনীয়।”

আরও পড়ুন: লাদাখ সীমান্তে চীনা আর্মির মহড়া, হামলার প্ল্যান করছে বেজিং?

এই বিষয়ে সিদ্ধান্ত কমিটির প্রধান নিশিকান্ত দুবে জানান, “মার্ক জুকারবার্গের মন্তব্য গণতন্ত্রের ভাবমূর্তিকে ক্ষুণ্ণ করেছে। মেটাকে এই ভুল তথ্যের জন্য ভারতীয় সংসদ ও দেশবাসীর কাছে ক্ষমা চাইতে হবে। সংসদীয় কমিটি বিষয়টি নিয়ে মেটার প্রতিনিধিদের তলব করবে।”

मेरी कमिटि इस ग़लत जानकारी के लिए @Meta को बुलाएगी । किसी भी लोकतांत्रिक देश की ग़लत जानकारी देश की छवि को धूमिल करती है । इस गलती के लिए भारतीय संसद से तथा यहाँ की जनता से उस संस्था को माफ़ी माँगनी पड़ेगी https://t.co/HulRl1LF4z

— Dr Nishikant Dubey (@nishikant_dubey) January 14, 2025

ভারত বিশ্বের বৃহত্তম গণতান্ত্রিক দেশ এবং তার নির্বাচনী প্রক্রিয়া সম্পর্কে ভুল তথ্য ছড়ানো যে কোনোভাবেই মেনে নেওয়া হবে না, তা আগেই স্পষ্ট করেছেন কেন্দ্রীয় মন্ত্রীরা। এখন জুকারবার্গের মন্তব্য নিয়ে সংসদীয় স্তরে আলোচনার পর কী পদক্ষেপ নেওয়া হয়, সেদিকেই নজর রয়েছে দেশবাসীর।